1. Елаборат о испуњености прописаних услова – ОРИГИНАЛ (у два примерка).
2. Одлука органа управљања о покретању поступка верификације – ОРИГИНАЛ и фотокопија.
3. Доказ о испуњености хигијенско-техничких услова (санитарних и противпожарних), у складу са законом и прописима којима се уређује ова област:

- фотокопија решења о употребној дозволи за објекат у ком ће се обављати делатност образовања (за новоизграђени објекат), или

- фотокопија записника санитарног инспектора о испуњености услова из области санитарне заштите за објекат који се верификује и фотокопија записника Сектора за ванредне ситуације при надлежној полицијској управи о испуњености услова из области противпожарне заштите за објекат који се верификује.

1. Доказ о власништву или закупу простора у ком ће се изводити образовно-васпитни рад – уколико је оснивач власник простора навести број парцеле и катастарске општине у елаборату или уколико је оснивач закупац простора, потребно је доставити фотокопију уговора о закупу простора у ком ће се изводити образовно-васпитни рад.

Оснивач је дужан да достави и уговор о закупу фискултурне сале (уколико није обухваћена уговором о закупу простора) или други доказ о томе да је обезбеђен простор за реализацију наставе за предмет физичко васпитање (нпр. споразум/уговор о коришћењу спортског центра).

**Напомена:** Уколико је закуподавац простора или фискултурне сале носилац права коришћења јавне својине у смислу Закона о јавној својини („Службени гласник РС”, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), подносилац захтева треба да приложи сагласност оснивача – носиоца права јавне својине на давање ствари у закуп.

Рок трајања уговора о закупу простора мора бити најмање на период од годину дана (за предшколску установу), циклус образовања, четири или осам година (за основну школу), три или четири године – у зависности од трајања програма образовања (за средњу школу).

1. Доказ о наставном и стручном кадру – за лица која нису у радном односу у установи доставити модел изјаве и копију дипломе. Уколико нема повећања постојећег наставног особља, податак о томе назначити у елаборату у рубрици *Напомена*.
2. За НОВУ опрему доставити доказе о испуњености прописаних СРПС стандарда за опрему, наставна односно дидактичка средства – сертификате. Уколико ће се користити постојећа опрему, наставна односно дидактичка средства, податак о томе назначити у елаборату у рубрици *Напомена*.
3. Извод из судског регистра надлежног привредног суда – оригинал или фотокопија.

8. Доказ о уплати РАТ-а (када је подносилац захтева друго правно или физичко лице), у износу од 20.810,00 динара, на рачун 840-742221843-57 (прималац – буџет Републике Србије; сврха уплате – републичка адмнистративна такса) – ОРИГИНАЛ или оверен извод из банке о извршеној уплати.